Construcciones y Auxiliar de Ferrocarriles

mini|Urbos 2 i Sevilla

Construcciones y Auxiliar de Ferrocarriles (CAF) er et spansk konsern som fremstiller jernbane- og sporveismateriell. CAF har hovedkvarter i Beasain i Baskerland. De produserer trikker, bybane- og tunnelbanevogner, lokomotiver, jernbanevogner og motorvognsett. Tilbudet omfatter også høyhastighetstog med hastigheter opptil 350 km/t.

CAF har levert materiell til en rekke land i Europa, Nord- og Sør-Amerika, Asia og Afrika – deriblant trikker og bybanevogner til Stockholm, Budapest, Amsterdam, Newcastle (Newcastle Light Rail), Utrecht og Antwerpen. De var pr. 2014 nr. 2 eller 3 blant produsenter av trikker til vestlige land.Hondius 2015, s. 8

Spania er blant de land hvor flere sporvidder er alminnelig utbredt, og CAF lager akslinger som gjør at boggier kan omstilles til forskjellige sporvidder. Budapest har bestilt verdens hittil lengste trikk fra CAF, en 55,9 m lang Urbos 100-variant med ni ledd.Hondius 2015, s. 16.

CAF i Norge
Flytoget AS har bestilt åtte høyhastighetstog av type 78 basert på CAF Oaris.Klassekampen.no – Flytoget bestiller nye togsett fra Spania (Av NTB. Publisert 21. mars 2015)
Sporveien i Oslo har bestilt 87 trikker av type SL-18, basert på CAF Urbos 3-100, med forutsatt levering i perioden 2020–24Aftenposten 12. juni 2018; https://www.aftenposten.no/osloby/i/L0G2XV/Oslo-skal-kjope-87-Spania-trikker-til-mer-enn-fire-milliarder.

 Referanser 

 Litteratur 
 Hondius, Harry: Entwicklung der Nieder- und Mittelfluhr-Strassen- und Stadtbahnen. Stadtverkehr 1-2/2015, s. 6–23.

 Eksterne lenker 


Kategori:Produsenter av jernbanemateriell
Kategori:Spanske selskaper
Kategori:Selskaper etablert i 1917